Diari Oficial de la Generalitat Valenciana


Sumari del DOGV 5365, del 11-10-2006 (2006/10467)

Notificació a Cristina Royo Bautista i Amparo Royo Bautista de la resolució dictada en les actuacions del juí d'execució hipotecària 234/2004.
----------------------------------------------------------------------------------------------------------------------------------------------

### Dades del document

Número de DOGV
:   5365

Data del DOGV
:   11-10-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/10353


Organisme emissor
:   Jutjat de Primera Instància Número 2 d'Alzira

Tipus de document
:   Anunci

Notificació a Cristina Royo Bautista i Amparo Royo Bautista de la resolució dictada en les actuacions del juí d'execució hipotecària 234/2004. [2006/S10884]  
Procediment: assumpte civil 000234/2004.  
Juí: execució hipotecària 000234/2004.  
Part demandant: Banco Pastor, SA.  
Part demandada: Cristina Royo Bautista y Amparo Royo Bautista.  
En el juí referenciat, s'ha dictat la resolució que té el text literal següent:  
Interlocutòria  
Jutge que la dicta: José Luis Fenellós Puigcerver.  
Lloc: Alzira (València).  
Data: 26 de juliol de 2006.  
Antecedents de fet  
Primer. Per la procuradora Carmina Oliver Ferrandis, que actua en nom i representació de Banco Pastor, SA, es va formular demanda d'execució davant a Cristina Royo Bautista i Amparo Royo Bautista en la qual s'exposava: que per escriptura pública atorgada davant del notari d'Alzira (València) Ricardo Tabernero Capella amb data 7 d'abril de 2003 i número de protocol 1055, el seu representat i les deutores expressades concertaren un contracte en el qual el deute es garantia mitjançant garantia hipotecària de la següent finca: urbana, habitatge situat a la dreta entrant en la sisena planta alta porta 12, escala segona de l'avinguda de la Rambla, número 83 d'Algemesí, té l'accés per escala i ascensor comuns de l'esmentat cos d'edificació, ocupa una superfície útil de setanta-sis metres, huitanta-un decímetres quadrats, consta de rebedor, menjador-sala d'estar, tres dormitoris, cuina, galeria, bany i balcó. Quota de participació en elements comuns 3,05 per cent. Inscrita en el Registre de la Propietat d'Algemesí al tom 1.818 llibre 565 foli 128 finca Registral número 23643.  
Segon. Acompanyava a la demanda primera còpia de l'escriptura a la qual s'ha fet menció, a més a més de documents de liquidació del compte intervinguts pel notari Maldonado i notificació mitjançant de telegrama a les deutores. En l'escriptura s'assenyalava com a domicili a efectes de notificacions i requeriments per a Cristina Royo Bautista el de València carrer Hermanos Maristas, número 8,57 i per a Amparo Royo Bautista el de València Camí Nou de Paterna, número 198,1 i es fixava com a preu de la finca hipotecada a efectes de subhasta, el de setanta-huit mil cent vint-i-quatre euros amb tretze cèntims d'euro.  
Tercer. Per interlocutòria de data 14 de juny de 2004, es va despatxar execució contra les demandades expressades per les següents quantitats: principal de 55.108,14 euros més els interessos normals per un any per un import màxim d'11.388,55 euros i al tipus pactat des d'esta data fins al complet pagament del deute i les costes de l'execució per un import de 10.190,10 euros, i es notifica esta resolució a les executades amb entrega de còpia de la demanda i se'ls requeria en el domicili fixat en l'escriptura d'hipoteca a Amparo Royo Bautista i mitjançant d'edictes a Cristina Royo Bautista, perquè en l'acte feren efectives les responsabilitats reclamades, i aportar el certificat registral a que es referix l'article 656 de la Llei 1/2000, d'Enjudiciament Civil, en el qual s'expressava que la hipoteca a favor de l'executant es trobava subsistent i sense cancel·lar, i que consta també que s'han realitzat les notificacions a què es referix el número 2.º de l'article 132 de la Llei Hipotecària i 689 de la LECn.  
Quart. A instància de la part executant es va treure el bé hipotecat a pública subhasta, i es va anunciar per mitjà d'edictes que es fixaren en el lloc públic d'este Jutjat, i es va fer constar la situació possessòria del bé, així com que el certificat registral estava de manifest a la Secretaria, i s'entenia que tot licitador acceptava com a bastant la titulació existent i que les càrregues o gravàmens anteriors, al crèdit de l'actor continuarien subsistents, i queda subrogat en la responsabilitat derivada d'aquells si el remat s'adjudicara a favor seu.  
Cinqué. Amb data 21 de juny de 2006 es va celebrar la subhasta del bé expressat, que va tindre lloc sense efecte per falta de licitadors.  
Sisé. Per l'executant, dins del termini establit en l'article 671 de la Llei 1/2000, d'Enjudiciament Civil, s'ha sol·licitat l'adjudicació dels béns subhastats, per la quantitat de trenta-nou mil seixanta-dos euros que es correspon amb el cinquanta per cent del valor de taxació d'este.  
Fonaments de dret  
Primer. Disposa l'article 681.1 de la Llei 1/2000, d'Enjudiciament Civil, que l'acció per a exigir el pagament de deutes garantits mitjançant penyora o hipoteca es podrà exercitar directament contra els béns pignorats o hipotecats, subjectant-ne l'exercici al que disposa el títol IV del llibre III d'esta llei, i al mateix temps, el número 4 de l'article 691, establix que la subhasta dels béns hipotecats , es realitzarà d'acord amb el que disposa en esta per a la subhasta de béns immobles.  
Segon. Disposa l'article 671 de la LECn. que de no existir postors en l'acte de la subhasta, podrà el creditor demanar l'adjudicació dels béns pel 50% del valor de taxació o per la quantitat que se li dega per tots els conceptes, per la qual cosa, havent-se observat en la tramitació d'esta execució les formalitats i requisits establits en la LECn., especialment en allò referit als requeriments i notificacions a què fa menció l'article 132 de la LH i 689 de la LECn., i acceptada expressament per l'adjudicatari la subsistència de les càrregues o gravàmens anteriors al crèdit de l'executant i subrogar-se en la responsabilitat derivada d'ells, és procedent aprovar l'adjudicació dels béns subhastats a favor de l'executant, amb els altres pronunciaments inherents.  
Part dispositiva:  
1. S'adjudica a l'executant Banco Pastor, SA, amb domicili a la Corunya, carrer Cantón Pequeño, número 1. DIF número 45635165 la finca registral número 23.744 del Registre de la Propietat d'Algemesí la descripció registral de la qual consta en el primer antecedent de fet d'esta resolució.  
2. No pertoca practicar per la secretària d'este Jutjat liquidació d'allò que es dega per principal i els interessos pel que fa al principal endeutat ascendix a 55.108,14 euros i la quantitat per la qual s' ha procedit a l'adjudicació és de 39.062 euros.  
3. Consignada la totalitat del preu, si s'escau, faciliteu a l'adjudicatari un testimoni d'esta resolució amb expressió que s'ha dut a cap la consignació de la diferència entre el preu de l'adjudicació i el de les quantitats endeutades, o, si s'escau, que resultaren estes superiors, perquè li valga de títol i liquidació de l'impost de transmissions patrimonials i actes jurídics documentats.  
4. Lliureu manament al registrador de la propietat d'Algemesí a fi que es procedisca a la cancel·lació de la hipoteca que ha donat origen al present procediment així com de totes les càrregues posteriors a esta hipoteca.  
Ho acorda i firma sa senyoria. En done fe.  
Firma del jutge. Firma de la secretària.  
En atenció al desconeixement de l'actual domicili o residència de la part demandada, per provisió de data de hui, sa senyoria, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del jutjat i si s'escau en el Diari Oficial de la Generalitat, per a dur a cap la diligència de notificació a la part demandada.  
Alzira, 4 de setembre de 2006.. La secretària judicial: María Carmen Ramis Alario.